പാണാവള്ളി കപ്പലോടിയ കഥ ആലപ്പുഴ തണ്ണീര്മുക്കത്തുനിന്ന് പടക്കപ്പല് കരമാര്ഗം ആലപ്പുഴയിലേക്ക് യാത്ര തുടരുമ്ബോള് സമീപ പ്രദേശമായ പാണവള്ളി ജലയാന നിര്മാണത്തിന്റെ പെരുമയില്. പഞ്ചായത്തിലെ കൊല്ലംകൂമ്ബില് നിര്മിച്ച കപ്പലുള്പ്പെടെ ജലയാനങ്ങളിപ്പോഴും പ്രയാണം തുടരുന്നു. മുമ്ബ് സെഞ്ചുറിയും ഇപ്പോള് നവഗതിയുമാണ് ജലയാത്രയില് പാണാവള്ളിയുടെ പതാക പാറിക്കുന്നത്. ഇടക്കൊച്ചി സ്വദേശി സേവ്യര് പാലായിലിന്റെ സെഞ്ചുറി ഷിപ്പിങ് കമ്ബനി 2007 മുതല് 14 വരെ കരുതല്, ഗ്രേറ്റ് സീ വേമ്ബനാട് എന്നീ ചരക്കുകപ്പല് ഉള്പ്പെടെ 17 ജലയാനങ്ങളാണ് നിര്മിച്ചത്. ജലഗതാഗത വകുപ്പിനു വേണ്ടി വേഗയും കറ്റാമറൈനും വാട്ടര് ടാക്സിയും നിര്മിക്കുന്ന നവഗതി മറൈന് ഡിസൈന് ആന്ഡ് കണ്സ്ട്രക്ഷന്സ് കമ്ബനിയാണ് ഇപ്പോള് ഇവിടെ പ്രവര്ത്തിക്കുന്നത്. സേവ്യര് എന്ന കപ്പലാശാന് പത്താം ക്ലാസിനുശേഷം ജോലിതേടി മുംബൈയില് പോയ സേവ്യറിന്റെ മറൈന് എന്ജിനിയറിങ് പഠനം ക്ലാസ് മുറിയിലായിരുന്നില്ല. കണ്ടും കേട്ടും ചെയ്തും കപ്പല് നിര്മാണം പഠിച്ചു. നാട്ടിലെത്തി ബോട്ടുകളുടെയും ജങ്കാറുകളുടെയും നിര്മാണത്തില് പങ്കാളിയായി. അനുഭവ സമ്ബത്തിന്റെ കരുത്തില് പാണാവള്ളിയില് 2007ല് സെഞ്ചുറി തുടങ്ങി. 2014ല് ഗ്രേറ്റ് സീ വേമ്ബനാട് എന്ന ചരക്കുകപ്പല് നിര്മിച്ച് പ്രവര്ത്തനം അവസാനിപ്പിച്ചു. ഓര്ഡറുകള് ഉണ്ടായിരുന്നെങ്കിലും സാമ്ബത്തിക മാന്ദ്യം പ്രതികൂലമായി ബാധിച്ചെന്ന് സേവ്യര് പറഞ്ഞു. ഇടക്കൊച്ചിയില് വിശ്രമ ജീവിതത്തിലാണ് ഈ 77കാരന്. ഇരുന്നൂറിലേറെ തൊഴിലാളികളുള്ള സ്ഥാപനമായിരുന്നു സെഞ്ചുറിയെന്ന് അന്ന് പാണാവള്ളി പഞ്ചായത്ത് സെക്രട്ടറിയായിരുന്ന തണ്ണീര്മുക്കം സ്കൂള് കവല സ്വദേശി എന് സിദ്ധാര്ഥന് ഓര്ക്കുന്നു. കമ്ബനിക്ക് ലൈസന്സ് നല്കുന്നതിന് നിരവധി തവണ നിര്മാണശാല സന്ദര്ശിച്ചിട്ടുണ്ടെന്നും അദ്ദേഹം പറഞ്ഞു. സെഞ്ചുറിയില് നിന്ന് നവഗതിയിലേക്ക് സെഞ്ചുറിയുടെ പ്രവര്ത്തനം അവസാനിപ്പിച്ച് സേവ്യര് കൊച്ചിയിലേക്ക് മടങ്ങിയെങ്കിലും നവഗതിയിലൂടെ പാണാവള്ളി ജലയാന നിര്മാണം തുടരുന്നു. പ്രതിരോധ വകുപ്പിനുവേണ്ടിയും ബോട്ട് നിര്മിക്കുന്നുണ്ട്. ഭൂപ്രകൃതിക്ക് പുറമേ വിദഗ്ധതൊഴിലാളികളുടെ ലഭ്യതയും പാണാവള്ളി തെരഞ്ഞെടുക്കാന് കാരണമായതായി നവഗതി സിഇഒ സന്ദിത്ത് തണ്ടാശേരി പറഞ്ഞു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് കപ്പലിലെ കോവിഡ് രോഗിക്ക് രക്ഷകരായി നാവികസേന ഹൃദയമുള്ളവര് പകുത്തുനല്കി 63 ജീവിതം ബിജെപി അധ്യക്ഷ പദവി സുരേഷ്ഗോപിക്കെതിരെയും പടയൊരുക്കം ഇപ്പോള് ഫോട്ടോ തെളിവല്ലേ ? തട്ടിപ്പുകളുടെ തുടക്കം ഇടുക്കിയില്നിന്ന് തട്ടിപ്പിന് ബാങ്കിന്റെ വ്യാജ പാസ്ബുക്കും പുരാവസ്തു തട്ടിപ്പ് : സുധാകരനും അന്വേഷണപരിധിയില് പുരാവസ്തു തട്ടിപ്പിലും കോണ്ഗ്രസ് പോര് വീണ്ടുവിചാരത്തിനൊരുങ്ങി ഹൈക്കമാന്ഡ്